
RHo 'th law i ymadael, y fwynaf lân ferch, 


_ Un arall, mi glywais, a ddygodd dy serch ; 


Fy ysbryd a wywodd, e giliodd y gân, 
A ffynnon fy nghysur a sychodd yn lân. 


Mi gollais o ddagrau o'th achos di, Gwen, 

Do, nifer y mân-wallt sy'n harddu dy ben ; 

Mi 'th gerais yn ffyddlon, mae'r nefoedd yn dyst 
Mai gwir ydyw'r geiriau a glywodd dy glust. 


Llwyr gredaf na charodd un mab fel myfi,— 
Yn hanner fy hunan ystyriwn dydi : 

Llawenydd a'm llyngcai wrth weled dy wedd, 
Bu'n wynfyd Paradwys mwynhâd ody hedd, 

Yr oeddwn eiddigus o awel y nen, 

A glywn yn y llwyni 'n chwibanu uwch ben, 
Ei bod, wrth ymdeithïo, 'n cael cusan dy fin, 
Sy'n berach nâ'r diliau,—a mi yma'n flin, 


Fy unig hyfrydwch oedd rhyngu dy fodd, 
Heb gynnyg i arall na chusan na rhodd,— 
Ond cabledd a geelit yn hytrach nâ'r gwir 
Yr hwn fydd mor olau â'r hafddyJd cyn hir. 


Bydd iach, fy anwylyd, pob llwyddiant mwyn llon, 
Ddilyno dy lwybrau ; bed heddwch i'th fron: 

Pob peth dymuniadol fo'th gyfran o hyd, 

I mi, wael bererin, beth bynnag fo'r byd. 


Pe byddai genethod mor amled â'r dail, 
A rhei'ny mewn glendid i /felenm yn aì], 
Un arall ni cheisaf i noddi fy nyth ; 
Fy nghalon yr unman a erys byth, byth. 


Mi gerddaf i'r goedwig ; mae 'deryn bach draw 
A gollodd ei gydmar yn wylo'n ddi daw,— 
Gwnaf hwn imi'n gyfaill, galarwn ynghyd, 
E ddarfu pob rhinwedd.a fedd yr holl fyd, 


DANIEL Dpu. 

ENETH FFYDDLON. 


a NU 


Ar dorriad y wawrddydd ar foreu o Fai, 

A'r adar yn neidio trwy'r coedydd yn chwai, 

Wrth deithio trwy fynwent, wrth Eglwys rhyw 
blwy” 

Mewn ardal o gymru—'n ei enwi nid wy. 


Mi welwn lân eneth mewn gwisgoedd yn wych, 
Yn ail i angyles mewn agwedd a drych, 

Yn fuan ei chamrau yn nesu o draw, 

A blodau amryliw yn llenwi ei llaw. 


Ymguddiais o'r golwg i weled beth oed 

Ei hamcan a'i neges mewn lle mor angh'oedd, 
Heb neb yn gydymaith —mor foreu o'r dydd— 
Gan adael cymdeithas am fangre mor brudd. 


Yn fuan y cyrchai at feddrod wrth fin 
Prif-lwybyr y fynwent, a syrthiai ar ei glin, 
A'r llysiau a blannai yn lluniaidd â'i llaw, 
A'i golwg oedd gymmysg o fwynder a braw. 


Y dagrau a sychai o'i deurudd, fun Jân, 
A'i napcyn ag ydoedd o liw'r eira mân,— 
yd A chlywn ei lleferydd, i'm meddwl i'n syn, 

Yn teiddio trwy'r awel yn rhywfodd fel hyn, 

Fan hon y mae'n gorwedd yn dawel yr un 
A garwn mor anwyl â'm henaid fy hun : 
“Ond angau a'i dygodd i'm galar di draw, 
Yr amser yr oeddym ar uno'n dwy law. 


Fan hon y mae'n gorphwys o swyn byd a'i si, 
Y cyfan îs heulwen sydd anwylimi; 

Clai dyfwch, heirdd flodau, yn fwyn ar ei fedd, 
Fr methu mewn glendid ddynwared ei wedd. 


Ca'dd genyf anrhegion yn fwy wrth ei fodd,— 
Fy llaw yn addewid—fy ngwallt iddo'n rhodd, 

A hollol gydsyniad i gymeryd fy rhan, 

O'i wynfyd, neu'i adfyd—yn wych neu yn wan. 


Wrth eistedd fan yma mor foddus. yr wyf, 

Y man lle mae'm meddwl b'le bynag y b'wyf,— 
Pe teithiwn y ddaear o'i hamgylch i gyd, 

Fan hon b'ai canolbwynt gwastadol fy mryd. 


Er nad wyt o'r ddaear yn gwedyd un gair— 
Er nad wyt yn gwenu fel gwenaist ar Mair— 
Mae etto £” anwylyd, yn gysur i mi, 

Gael eistedd am ennyd yn agos i ti, 


Dy lygaid mwyn siriol fy meddwl a wêl, 

A chofiaf dy eiriau mor beraidd â'r mel,— Ar 
Dy fedd a gofleidiaf pe'n canfod b'ai'r byd, 

A mynnaf ein gweled fel gynt etto 'nghyd. 


DANIEL DDU, o Geredigion. 





